text: Borgere står sammen mod indbrudstyve
  24 februar 2011 kl. 09.08
  I 2010 var der 17 indbrudsforsøg i Øster Løgum. Torsdag aften mødes landsbyens borgere for at finde et fælles værn mod indbrudstyvene.
  Nu kan det være nok. Borgerne i den lille landsby med omkring 80 husstande er trætte af de mange indbrud i lokalområdet. 
  Torsdag aften holder de derfor borgermøde, hvor de vil diskutere, hvordan de i fremtiden sikrer sig mod tyveknægte.   
  
  Politiet giver gode råd
  Repræsentanter fra politiet vil deltage i mødet. Her vil de give gode råd til, hvad borgerne selv kan gøre for at forhindre nogle af de mange indbrud.  
  Mødet løber af stablen klokken 19.30 på Øster Løgum Kro.
  
  Politiets fire råd:
  1: Få naboerne til at holde øje med dit hus, når du ikke er hjemme.
  2. Lad ikke værdigenstande være synlige.
  3. Lad lyset være tændt, når du ikke er hjemme.
  4. Installer en tyverialarm.
  